Møkeren

Møkeren (skogfinsk: MökeriKarta öfver den mot Norrska gränsen belägne såkallade Westra Finnskogen författad af Carl Axel Gottlund Under dess resor sommaren 1821) er en innsjø på Austmarka i Kongsvinger kommune i Innlandet. Sjøen er regulert som magasin for Brødbølfoss kraftverk, med laveste regulerte vannstand (LRV) 174 moh, høyeste regulerte vannstand (HRV) 176 moh og et areal på 12,77 km².

Innsjøen får tilsig gjennom Sikåa fra Varaldsjøen og flere mindre bekker. Utløpet går fra sørenden av sjøen, hvor Solbergåa renner ut. Dette er øverste del av Brødbølåa, som renner via flere småvann og elveloner til Utgardsjøen og videre via Jösseälven og Byälven til innsjøen Vänern i Sverige.

Det finnes mange fiskeslag i sjøen. I 1980–81 ble det påvist ørret, mort, abbor, hork, gjedde, lake, ål, ferskvannsulke og lagesild. Tidligere er det også påvist laue og ørekyt. Gjedda i sjøen er storvokst, det er fanget gjedde på 11–12 kg både i 1999 og 2000. Ørretbestanden er svært beskjeden, og både utsatt ørret og fisk fra tilløpselver blir spist av rovfisken i sjøen.

Det er tillatt med motorbåt på Møkeren, uten begrensing på motorstørrelse. Båt kan settes ut ved Dragonmoen Camping. Det er også tillatt å lande med sjøfly.

E16 går på vestsiden av sjøen.

 Referanser 
Jan Heggenes og Svein Jakob Saltveit: Fiskeribiologiske undersøkelser av Brødbølvassdraget, Kongsvinger, Hedmark, 1982

 Eksterne lenker 
 NVE, dybdekart 1980

Kategori:Innsjøer i Kongsvinger
Kategori:Reservoarer i Innlandet
Kategori:Brødbølvassdraget